CELEX: C2005/143/71
Language: et
Date: 2005-06-11 00:00:00
Title: Kohtuasi T-117/05: Andreas Rodenbröker'i jt 9. märtsi 2005. aasta hagi Euroopa Ühenduste Komisjoni vastu

11.6.2005   
            
            
               ET
            
            
               Euroopa Liidu Teataja
            
            
               C 143/37
            
         Andreas Rodenbröker'i jt 9. märtsi 2005. aasta hagi Euroopa Ühenduste Komisjoni vastu
   (Kohtuasi T-117/05)
   (2005/C 143/71)
   Kohtumenetluse keel: saksa
   Andreas Rodenbröker, elukoht Hövelhof (Saksamaa), ja teised esitasid 9. märtsil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindaja on advokaat H. Glatzel.
   Hagejad paluvad esimese astme kohtul:
   
               —
            
            
               tühistada komisjoni vastavalt nõukogu direktiivile 92/43/EMÜ (1) vastu võetud 7. detsembri 2004.aasta otsus Atlandi biogeograafilise piirkonna ühenduse tähtsusega alade loetellu võtmise kohta seoses järgnevate aladega:
               
                           —
                        
                        
                           DE 4117-301 “Sennebäche”
                        
                     
                           —
                        
                        
                           DE 4118-301 “Senne mit Stapellager Senne”
                        
                     
                           —
                        
                        
                           DE 4118-401 “Vogelschutzgebiet Senne mit Teutoburger Wald” ja
                        
                     
                           —
                        
                        
                           DE 4118-302 “Holter Wald”
                        
                     kuivõrd see puudutab hagejate omandis, kasutusõiguses (rendis) või planeerimispädevuses olevaid alasid;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hagejatele kuuluvad alad, mis võeti vaidlustatud otsusega ühenduse tähtsusega alade loetellu, põhjendades seda elupaigadirektiivis nimetatud looduslike elupaikade ja liikide kaitsevajadusega.
   Hagejad väidavad,
   
               —
            
            
               et vaidlustatud otsus piirab oluliselt hagejate õigust oma krunte vabalt kasutada ja
            
         
               —
            
            
               et selline sekkumine on vorminõuete ja kaalutlusõiguse rikkumise tõttu õigusvastane, kuna väidetavalt kaitset vajavaid elupaiku ja loomaliike kas ei esine üldse või ei esine neid elupaigadirektiivi III lisas nimetatud populatsiooni suuruses ja tiheduses.
            
         
      (1)  Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7).